b'\n_START_ARTICLE_\nEvaldas Nekra\xc5\xa1as\n_START_SECTION_\nBiografija\n_START_PARAGRAPH_\nMok\xc4\x97si Ukmerg\xc4\x97s 2-ojoje vidurin\xc4\x97je mokykloje. 1967\xc2\xa0m. baig\xc4\x97 Vilniaus universiteto (VU) Matematikos fakultet\xc4\x85. Nuo 1968\xc2\xa0m. d\xc4\x97sto VU, nuo 1987\xc2\xa0m. profesorius. 1984\xc2\xa0m. filosofijos moksl\xc5\xb3 daktaras.  1991\xe2\x80\x931995\xc2\xa0m. Lietuvos mokslo tarybos narys. 1992\xe2\x80\x931993\xc2\xa0m. LR Seimo U\xc5\xbesienio reikal\xc5\xb3 komiteto patar\xc4\x97jas. Nuo 1994\xc2\xa0m. LMA narys korespondentas. 1997\xe2\x80\x931999\xc2\xa0m. LR URM konsultantas. Nuo 2011\xc2\xa0m. LMA tikrasis narys._NEWLINE_Dirba Tarptautini\xc5\xb3 santyki\xc5\xb3 ir politikos moksl\xc5\xb3 institute (nuo 2003\xc2\xa0m. Tarptautini\xc5\xb3 santyki\xc5\xb3 katedros ved\xc4\x97jas) ir VU Filosofijos fakultete (1988\xe2\x80\x932003\xc2\xa0m. Filosofijos katedros ved\xc4\x97jas). Dirbo mokslin\xc4\xaf darb\xc4\x85 ir d\xc4\x97st\xc4\x97 Harvardo universitete (JAV) bei keliuose Vakar\xc5\xb3 ir Ryt\xc5\xb3 Europos universitetuose. D\xc4\x97stomi kursai: Tarptautini\xc5\xb3 santyki\xc5\xb3 teorijos, Lietuvos nacionalinio saugumo ir u\xc5\xbesienio politika, Politin\xc4\x97 filosofija, Pozityvistin\xc4\x97 filosofija, Pozityvus protas \xc5\xa1iuolaikiniame pasaulyje._NEWLINE_Penki\xc5\xb3 knyg\xc5\xb3 ir 120 straipsni\xc5\xb3 filosofijos istorijos, mokslo filosofijos, politin\xc4\x97s filosofijos ir tarptautin\xc4\x97s politikos klausimais autorius. Mokslini\xc5\xb3 interes\xc5\xb3 sritys: pozityvizmas ir postpozityvizmas, politin\xc4\x97 filosofija ir tarptautin\xc4\x97 politika, Lietuvos u\xc5\xbesienio politika.'